Jasol Incident: 15 Deaths, Police speed up probe in case - Barmer News in Hindi - जसोल में 15 लोगों की मौत व करीब 67 लोगों के घायल होने की हृदयविदारक घटना के छह दिन बाद पुलिस ने मामले की जांच में गति बढ़ाई | Patrika Hindi News
Jasol Incident: 15 Deaths, Police speed up probe in case
जसोल में 15 लोगों की मौत व करीब 67 लोगों के घायल होने की हृदयविदारक घटना के छह दिन बाद पुलिस ने मामले की जांच में गति बढ़ाई
Moola Ram Choudhary | Updated: 29 Jun 2019, 11:57:48 AM (IST) Barmer, Barmer, Rajasthan, India
- जसोल दुखांतिका
- पुलिस ने बिजली व्यवस्थापक से पूछताछ के लिए भेजी टीम
- टेंट मालिक व वीडियोग्राफी टीम के दर्ज हो चुके हैं बयान
- जनरेटर मालिक हुआ भूमिगत
बालोतरा. जसोल श्रीराम कथा दुखांतिका में 15 लोगों की मौत व करीब 67 लोगों के घायल होने की हृदयविदारक घटना के छह दिन बाद पुलिस ने मामले की जांच में गति बढ़ाई है। पुलिस ने अब तक वीडियोग्राफी टीम व अम्बे टेंट के मालिक के बयान दर्ज किए हैं।
पुलिस टीम शुक्रवार को बिजली व्यवस्थापक जोधपुर के सोनिया टेंट के मालिक रामकिशोर शर्मा के बयान दर्ज करने रवाना हुई। पत्रिका ने लगातार सिलसिलेवार समाचार प्रकाशित पुलिस जांच की धीमी गति को लेकर सवाल खड़े किए थे। इसके बाद हरकत में आई पुलिस ने हैड कांस्टेबल शैतानसिंह के नेतृत्व में टीम जोधपुर में भेजी है।
बयानों के बाद हो सकते हैं नामजद
जसोल दुखांतिका को छह दिन बीत चुके हैं। हादसे के दिन पुलिस ने मर्ग का प्रकरण दर्ज किया था। इसके बाद 24 जून को पुलिस ने मौके पर प्रांरभिक जांच की। मिले साक्ष्यों के आधार पर पुलिस ने टेंट, जनरेटर मालिक व बिजली व्यवस्थापक की प्रथमदृष्टया लापरवाही मानते हुए गैर इरादतन हत्या व मानव जीवन संकट में डालने का मामला दर्ज किया।
इसके बाद पुलिस ने मां राणी भटियाणी मंदिर संस्थान से टेंट, जनरेटर मालिक व बिजली सप्लायर की जानकारी ली व वीडियोग्राफर व टेंट मालिक के बयान दर्ज किए हैं। जनरेटर मालिक पुलिस जांच शुरू होने के बाद से भूमिगत है। इस मामले में अन्य गवाहों व बिजली व्यवस्थापक के बयान दर्ज होने के बाद पुलिस आरोपियों को नामजद कर सकती है।
भेजी है टीम
बिजली व्यवस्थापक के बयान लेने के लिए टीम को जोधपुर भेजा गया है। मामले की जांच त्वरित गति से की जा रही है।
- शैतानसिंह, जांच अधिकारी
balotra news Barmer news barmer news hindi Barmer news hindi news jasol letest barmer news
balotra news Barmer news barmer news hindi Barmer news hindi news jasol letest barmer news Pandal Collapse in Barmer update barmer news
आत्महत्याओं पर आत्मावलोकन क्यों नहीं
एसी लगा लिए उन्होंने, जिनको पंखे-कूलर का ही हक